BBIK โบรกชี้กำไรโตเฉลี่ย 44% ใน 3 ปีข้างหน้า-ปี 65 กำไรแตะ 97 ลบ. แนะซื้อเป้า 74 บาท
BBIK โบรกชี้กำไรโตเฉลี่ย 44% ใน 3 ปีข้างหน้า-ปี 65 กำไรแตะ 97 ลบ. ตุน Backlog  แน่น 385 ลบ. แนะซื้อเป้า 74 บาท
BBIK โบรกชี้กำไรโตเฉลี่ย 44% ใน 3 ปีข้างหน้า-ปี 65 กำไรแตะ 97 ลบ. ตุน Backlog  แน่น 385 ลบ. แนะซื้อเป้า 74 บาท
25 ก.พ. 2565

บล.โนมูระ พัฒนสิน ระบุในบทวิเคราะห์วันนี้ (24 ก.พ.65) บริษัท บลูบิค กรุ๊ป จำกัด (มหาชน) หรือ BBIK  มุมมองบวกต่อกำไรสุทธิไตรมาส 4/2564 ที่ 21.0 ลบ. (โต 77%เทียบช่วงเดียวกันของปีก่อน,โต35%เทียบไตรมาสก่อนหน้า) ใกล้เคียงที่เราคาด เติบโตสูงทั้ง เทียบช่วงเดียวกันของปีก่อน, เทียบไตรมาสก่อนหน้าและเป็น new high รายไตรมาสของบริษัท ตามโครงการและฐานลูกค้าที่เพิ่มขึ้นอย่างต่อเนื่อง
ยังคงคำแนะนำ “ซื้อ” ราคาเป้าหมาย 74 บาท และมองว่าราคาหุ้นที่ปรับฐานลงมาเป็นโอกาสในการลงทุนรับการเติบโตระยะยาว รับการเปลี่ยนผ่านสู่ยุคดิจิตอลที่กำลังเป็น megatrend ในปัจจุบัน โดยประเมินกำไรบริษัทฯเติบโตสูง โต44%CAGR ต่อปีในช่วง 3 ปีข้างหน้า และคาดกำไรปี 2565 โต 46% เป็น 97 ลบ. (ซึ่งเป็นประมาณการเชิง conservative)
โดยสิ้นปี 2564 มี backlog อยู่ที่ 385 ลบ. (รับรู้ปีนี้ราว 245 ลบ. หรือคิดเป็น 62% ของประมาณการรายได้ปี 22F) และคาดจะสามารถหามาเติมได้อีกมาก นอกจากนี้บริษัทประกาศจ่ายปันผล 0.375 บาท/หุ้น (XD 6 พ.ค. จ่าย 24 พ.ค.22) คิดเป็น div yield 0.7%